cyanic-selkie/wikianc huggingface dataset:
ஐம்படைத் தாலி
சொற்பொருள்
ஐம்படை என்பது ஐந்து படைகள். இது ஐந்து ஆயுதங்கள் எனப் பொருள் படும். காத்தற் கடவுளாகிய திருமாலின் கையில் உள்ள சங்கு, சக்கரம், வில், வாள், தண்டம் என்னும் ஐந்து ஆயுதங்களை இச்சொல் குறிக்கும். தாலாட்டும் பருவத்தில் குழந்தைக்கு அணிவிப்பது தாலி. முதலாம் குலோத்துங்கன் பிள்ளைப் பருவத்தில் இதனை அணிந்திருந்தான் என்று கலிங்கத்துப் பரணி குறிப்பிடுகிறது.
தாலி என்பதன் சொற்பிறப்புப் பற்றிய விளக்கம் எதுவும் ஐயத்துக்கு இடமின்றித் தெரிய வரவில்லை. தாலி என்னும் சொல் பலவகையான அணிகளைக் குறிக்கப் பண்டைத் தமிழ் இலக்கியங்களில் பயன்பட்டுள்ளது. ஐம்படைத் தாலி தவிர, புலிப்பல் தாலி, புலிநகத் தாலி, ஆமைத் தாலி போன்ற அணிகள் இவ்விலக்கியங்களில் குறிப்பிடப்படுகின்றன. பொதுவாக இவை அனைத்தும் கழுத்தில் அணியப்படும் அணிகள். தற்காலத்தில் திருமணத்தில் மணமகன் மணப்பெண்ணுக்கு அணிவிக்கும் தாலியும் கழுத்தில் அணியப்படுவதே. தவிர இவை எல்லாமே அழகுக்காகவன்றி ஒருவகையில் காவலுக்காகவே அணியப்பட்டவை. "தாலம்" என்ற சொல் புல்வகையைச் சார்ந்த பனை போன்ற தாவரங்களைக் குறிப்பது. ஒரு காலத்தில் பனை ஓலையைச் சுருட்டி நூலில் கட்டிக் கழுத்தில் அணிந்தமையாலேயே தாலி என்னும் பெயர் ஏற்பட்டது என்ற கருத்தும் உண்டு. நோய்வராமல் தடுப்பதற்காக மந்திர ஓலைச் சுருளைக் கை, கால், கழுத்து போன்ற உறுப்புக்களில் அணிந்து கொள்வது பழங்காலத்தில் வழக்கில் இருந்ததாகத் தெரிகிறது. எனவே "தாலம்" என்ற சொல்லிலிருந்து காப்பணிகளைக் குறிக்கும் "தாலி" என்ற பொதுச் சொல் தோன்றியிருப்பதற்கான சாத்தியங்கள் உண்டு.
தோற்றம்
thumb|250px|பஞ்சாயுதம் பொறிக்கப்பட்ட புலிநகத்தாலி (நிமால் டி சில்வாவைப் பின்பற்றி வரையப்பட்டது) இன்று அணிகலன்கள் பெரும்பாலும் அழகுக்காகவே அணியப்படுகின்றன. இதனால், பல்வேறு வகையான பொருட்களைப் பயன்படுத்திக் கலை அம்சங்களுடன் இன்றைய அணிகலன்கள் செய்யப்படுகின்றன. ஆனால், பேய், பிசாசு, இயற்கைச் சக்திகள் போன்றவற்றினால் ஏற்படக்கூடிய நோய்களிலிருந்து காத்துக்கொள்ளும் நோக்கத்துக்காகவே அணிகலன்கள் தோற்றம் பெற்றிருக்கக்கூடும் என்ற கருத்து உண்டு. நாகரிக வளர்ச்சியினால், அணிகலன்கள் அழகுப் பொருள்களாகவும் பயன்படத் தொடங்கின. எனினும், காப்புக்காக அணிகலன்களை அணியும் வழக்கமும் தொடர்ந்து இருந்தே வந்துள்ளது. இன்றும் பல பண்பாடுகளில் வழக்கில் உள்ளது. ஐம்படைத் தாலி என்பதும் காவலுக்காக அணியப்பட்ட அணிகலன்களில் ஒன்றாகும். தமிழ் இலக்கியங்களில், காப்புக்காக அணியப்படும் தாலிகள் தொடர்பான குறிப்புக்கள் புறநானூறு, அகநானூறு போன்ற சங்ககால நூல்களிலேயே காணப்பட்டாலும், ஐம்படைத் தாலி என்னும் பெயர் மணிமேகலையிலேயே முதன் முதலில் வருகின்றது.
ஐம்படைத் தாலி என்பது காவலாக ஆண் குழந்தைகளின் கழுத்தில் அணியும் ஒருவகை அணி என்றும், திருமாலின் கையில் உள்ள ஆயுதங்களின் வடிவில் அமைப்பதால் இப்பெயர் ஏற்பட்டது என்றும் கூறுவர். காவலாக அணியப்படும் அணி என்பதும், ஆண் குழந்தைகள் அணிவது என்பதும் பழந் தமிழ் இலக்கியங்களிலிருந்து தெளிவாகத் தெரிகின்றது. ஆனால், திருமாலின் ஆயுதங்களுடனான தொடர்புகுறித்து எவ்வித சான்றுகளும் பழைய தமிழ் இலக்கியங்களில் இல்லை. ஆண் குழந்தைகள் அணியும் காப்பணியைக் குறிப்பிடும்போது சங்க நூல்களாகிய அகநானூறும், புறநானூறும் வெறுமனே "தாலி" என்றே குறிப்பிடுவதும் கவனிக்கத் தக்கது. ஐம்படைத் தாலி என்னும் பெயர் இலக்கியங்களில் வருவதற்கு முன்பே ஆயுதங்களின் போல்மங்களை சேர்த்துச் செய்யப்பட்ட அணிகள்பற்றிய குறிப்புக்கள் கலித்தொகை என்னும் நூலில் வருகின்றன. "படை" என்ற சொல்லையோ, "தாலி" என்ற சொல்லையோ பயன்படுத்தாமல் "அணி" என்ற சொல்லாலேயே இவற்றை இப்பாடல்கள் குறிக்கின்றன. கலித்தொகை குறிக்கும் மேற்படி அணிகள் தொடர்பான இன்னொரு வேறுபாடு இங்கே காணப்படும் ஆயுதங்கள் வாள், மழு என்னும் இரண்டு ஆயுதங்கள் மட்டுமே. அத்துடன், இவற்றோடு காளைச் சின்னமும் சேர்ந்திருப்பது இவ்வணி சைவச் சார்பு கொண்டதாக இருக்கலாம் என்னும் கருத்துக்கும் வித்திடுகின்றன.
காப்பணியாகக் குழந்தைகள் அணியும் அணியாகக் புலிப்பல் தாலி பற்றிய குறிப்புக்கள் அகநானூறு, குறுந்தொகை, சிலப்பதிகாரம் போன்ற முற்பட்ட நூல்களில் காணப்படுவது, புலிப்பல் தாலி என்னும் காப்பணி ஐம்படைத் தாலிக்கு முற்பட்டது என்ற கருத்துக் கொள்வதற்கு இடமளிக்கிறது. இதனால், புலிப்பல் தாலி அணியும் வழக்கத்தின் பிற்கால வளர்ச்சி நிலையிலேயே சமயச் சார்பு கொண்ட ஐம்படைத் தாலி அணியும் வழக்கம் ஏற்பட்டது எனச் சில அறிஞர்கள் கருதுகின்றனர்.
அணிதலும், களைதலும்
ஆண் குழந்தைகளுக்கே பெற்றோர் ஐம்படைத் தாலி அணிவித்தனர் என்பதைப் பழந்தமிழ் இலக்கியங்கள்மூலம் அறிய முடிகின்றது. "கிருகியரத்தினம்" என்னும் வடமொழி நூல் பிறந்த ஐந்தாவது நாளில் குழந்தைகளுக்கு இதை அணிவிக்க வேண்டும் என்று கூறியிருப்பதாகச் சொல்லப்படுகிறது. எனினும் இதுகுறித்த தகவல்கள் எதுவும் தமிழ் நூல்களில் இல்லை. புறநானூற்றுப் பாடல் ஒன்றில் தலையாலங்கானத்துச் செருவென்ற பாண்டியன் மிக இளம் வயதிலேயே போருக்குச் சென்றதைக் காட்டுமுகமாக, "தாலி களைந்தன்று மிலனே" என்று அவன் தாலியை இன்னும் களையாத வயதினனாக இருப்பதாகக் கூறப்படுகிறது. இது ஒரு குறித்த வயதில் தாலியைக் கழைந்து விடுவது வழக்கம் என்பதை எடுத்துக் காட்டுகிறது. வாலிபப் பருவம் அடைந்தவுடன் தாலியைக் களைந்துவிட்டே கால்களில் கழல் அணியும் வழக்கம் இருந்தது என உணர முடியும். இதனால், ஆண்களின் வளர்ச்சி நிலைகளைக் குறியீடாகக் காட்டுவதற்கு அணிகள் பயன்பட்டதையும், ஐம்படைத் தாலியும் அவ்வாறான ஒரு வளர்ச்சி நிலையின் குறியீடாக விளங்கியமையும் அறிய முடிகின்றது.
தற்காலத்தில் ஐம்படைத் தாலி
thumb|250px|பொன் சங்கிலியில் கோத்து அணியப்படும் யாழ்ப்பாணத்துப் பஞ்சாயுதப் பதக்கம் ஒன்று. கதாயுதத்திற்குப் பதிலாகச் சூலம் இருப்பதைக் கவனிக்கவும். தற்காலத்தில் தமிழ்நாட்டில் ஐம்படைத் தாலி அணியும் வழக்கம் இருப்பதாகத் தெரியவில்லை. மிகவும் அண்மைக்காலம் வரை செட்டிநாடு போன்ற தமிழ்நாட்டின் சில பகுதிகளில் இவ்வழக்கம் இருந்துள்ளது. ஆனாலும், இலங்கையில் இன்னும் பஞ்சாயுதம் என்ற பெயரில் இவ்வணி புழக்கத்தில் உள்ளது. யாழ்ப்பாணத்து நகைக் கடைகளில், முக்கிய அணி வகைகளுள் ஒன்றாகப் பல்வேறு வடிவமைப்புக்களைக் கொண்ட பஞ்சாயுதங்களை இன்றும் காண முடியும். இத்தகைய பஞ்சாயுத அணிகளில் கதாயுதத்திற்குப் பதிலாக ஈட்டி, சூலம் போன்ற ஆயுதங்கள் காணப்படுவதும் உண்டு. சூலம் சிவனுக்கு உரியது என்பதும், யாழ்ப்பாண மக்கள் சைவ மரபைப் பின்பற்றுபவர்கள் என்பதும் குறிப்பிடத்தக்கது. அதே வேளை, சிலப்பதிகாரம் கொற்றவை என்னும் பழந் தமிழர் தெய்வத்தின் ஆயுதங்களாக, சூலம், வாள், வில், சங்கு, சக்கரம் ஆகியவற்றைக் குறிப்பிடுவதும் கவனிக்கத்தக்கது. இலங்கையில் தமிழர்கள் மட்டுமன்றிச் சிங்களவர்களும் பஞ்சாயுதம் அணியும் வழக்கத்தைக் கொண்டிருப்பது குறிப்பிடத்தக்கது. பழங்காலத்தைப் போலவே சிறுவர்களுக்கே இது அணிவிக்கப்படுகிறது. பதக்க வடிவில் பொன்னால் செய்யப்படும் இதனைப் பொன் சங்கிலியில் கோர்த்து அணிவிப்பர். குழந்தை பிறந்து பொதுவாக 31 ஆவது நாள் துடக்குக் கழிவுச் சடங்கின்போது பஞ்சாயுதம் அணிவிப்பது வழக்கமாக உள்ளது. .
உசாத்துணைகள்
பகுப்பு:தமிழர் அணிகலன்கள்
திரூரங்காடி
இதையும் காண்க
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
கிருஷ்ணராய விஜயம்
கிருஷ்ணராய விஜயம் (கிருட்டிணராய விசயம்) என்பது குமார துர்ஜதி என்பவரால் எழுதப்பட்ட நூலாகும். இவர் கிருட்டிணதேவராயர் காலத்துக்குப் பிற்பட்டவர். தமிழில் உள்ள கலிங்கத்துப் பரணி போன்று தெலுங்கு மொழியில் எழுதப்பட்ட நூல் இது. இது கிருட்டிணதேவ ராயரின் வெற்றிகளை விளம்புகிறது.
கிருட்டிணதேவராயர் கசபதி பிரதாப ருத்திரனை வென்ற செய்தி இதில் கூறப்பட்டுள்ளது. இந்தச் செய்தியை 1510 கல்வெட்டு ஒன்றும் குறிப்பிடுகிறது. கஜபதி பிரதாபருத்திரன் உதயகிரி மன்னன். ஒட்டிய மரபினன். கிருட்டிணதேவராயனிடம் தோற்ற இவன் முகமதியர் துணையுடன் தாக்க முயன்றான். தனது படை பின்வாங்கி ஓடிவிட்டதால் இவன் காட்டுக்குள் ஓடி ஒளிந்துகொண்டான். கிருட்டிணதேவராயர் இவன் மகளை மணந்துகொண்டார். பின்னர் இவன் கிருட்டிணதேவராயருக்கு உதவுபவனாக மாறினான். இதனை இராபர்ட் சூவெல் தம் வரலாற்று நூலில் குறிப்பிட்டுள்ளார்.
தோல்விற்ற ஒட்டியன் பற்றி குமார சரசுவதி என்னும் புலவர் பாடியுள்ளார்.
மேற்கோள்
பகுப்பு:தெலுங்கு நூல்கள்
பாகான் லாலாங்
பாகான் லாலாங் (மலாய் மொழி: Bagan Lalang; ஆங்கிலம்: Bagan Lalang; சீனம்: 峇眼拉浪) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு கடற்கரை நகரம். சிப்பாங் தங்கக் கடற்கரை நகரம் (Golden Coast Sepang) என்று பெயர் பெற்றுள்ள இந்த நகரம் மலேசியாவில் பிரசித்தி பெற்ற கடற்கரை நகரங்களில் ஒன்றாக அறியப் படுகிறது.
கோலாலம்பூர் பன்னாட்டு வானூர்தி நிலையத்தில் இருந்து 33 கி.மீ.; கோலாலம்பூர் மாநகரில் இருந்து 73 கி.மீ. சிரம்பான் மாநகரில் இருந்து 53 கி.மீ. தொலைவில் உள்ளது. நெகிரி செம்பிலான் மாநிலத்தின் போர்டிக்சன் நகரம் இந்த நகரத்திற்கு மிக அருகாமையில் உள்ளது.
பாகான் லாலாங் கடற்கரை (Bagan Lalang Beach) சிலாங்கூர் மாநிலத்தின் தென்மேற்கு கடற்கரையோரத்தில் உள்ள சிறந்த கடற்கரை; மற்றும் கோலாலம்பூருக்கு மிக அருகில் உள்ள கடற்கரைகளில் ஒன்றாகும்.
பொது
பாகான் லாலாங் கடற்கரை நீச்சலுக்குப் பாதுகாப்பானவை. கேளிக்கை விளையாட்டுகள், மகிழுலா, காற்றாடி பறக்க விடுதல் மற்றும் முகாமிடுதல் போன்ற அனைத்து வகையான கடற்கரை நடவடிக்கைகளுக்கு பாகான் லாலாங் கடற்கரையில் வசதிகள் உள்ளன. மலிவான தங்கும் இடங்களும் உள்ளன.
சதுப்புநிலக் காடுகள்
இந்த நகரத்தைச் சுற்றிலும் ஏராளமான சதுப்புநிலக் காடுகள் உள்ளன. அவற்றில் பெரும்பாலானவை வண்டல் மண்ணால் உருவான நிலப் படுகைகள் ஆகும். இந்தச் சதுப்புநிலக் காடுகளில் காண்டா நண்டுகள் அதிகமாகக் கிடைக்கின்றன.
பாகான் லாலாங் கடற்கரை நகரத்திற்கு அருகில் சுங்கை பீலேக் எனும் ஒரு நடுதர நகரம் உள்ளது. களிமண் கொண்டு செங்கல் தயாரிக்கும் தொழிலுக்கு சுங்கை பீலேக் நகரம் பிரபலம் பெற்றது. இருப்பினும் அண்மைய காலங்களில் சுங்கை பீலேக்; பாகான் லாலாங் பகுதிகளில் செங்கல் தொழிற்சாலைகள் மிகவும் குறைந்துவிட்டன.
குடியிருப்புகள்
பாகான் லாலாங் கடற்கரை நகரத்திற்கு அருகில் புக்கிட் பாங்கோங் (Bukit Bangkong), பத்து அம்பாட் (Batu Empat), பத்து டுவா (Batu Dua), தெலுக் மெர்பாவ் (Teluk Merbau) மற்றும் சிப்பாங் கெச்சில் (Sepang Kecil) போன்ற குடியிருப்புகள் உள்ளன.
மேற்கோள்கள்
பகுப்பு:மலேசிய நகரங்கள்‎ பகுப்பு:சிலாங்கூர் நகரங்கள் பகுப்பு:மலேசியக் கடற்கரைகள்
பிரஞ்சுப் புரட்சி (நூல்)
பிரஞ்சுப் புரட்சி என்பது 2013 இல் வெளிவந்த வரலாற்றியல் தமிழ் நூல் ஆகும். இது க. வாசுதேவனால் எழுதப்பட்டு பாரிசில் பதிக்கப்பட்டது.
பகுதிகள்
பகுப்பு:வரலாற்றியல் தமிழ் நூல்கள் பகுப்பு:2013 தமிழ் நூல்கள் பகுப்பு:பிரான்சியத் தமிழ் நூல்கள்
மேற்கு ஆசியா
ஆசிய கண்டத்தின் தென்மேற்குப் பகுதி தென்மேற்கு ஆசியா அல்லது தென்மேற்காசியா என அழைக்கப்படுகிறது. மேற்கு ஆசியா என அழைக்கப்படும் பகுதியும் இதை கிட்டத்தட்ட ஒத்ததாகும். வடக்கு ஆப்பிரிக்காவின் சில நாடுகளையும் உள்ளடக்கும் மத்திய கிழக்கின் வரைவிலக்கணத்தைப் போலால்லாது தென்மேற்கு ஆசியா புவியியலை மட்டுமே சார்ந்த ஒரு வரைவிலக்கணமாகும்.
பொருளாதார ஒத்துழைப்பு மற்றும் மேம்பாட்டு அமைப்பின்  (ஓஇசிடி) மாடிசனின் உலக பொருளாதாரம்: வரலாற்று புள்ளிவிபரம் பஹ்ரைன், ஈரான், ஈராக், இஸ்ரேல், ஜோர்டான், குவைத், லெபனான், ஓமான், கத்தார், பாலஸ்தீனிய பிரதேசங்கள், சவுதி அரேபியா, சிரியா, துருக்கி, ஐக்கிய அரபு அமீரகம் மற்றும் யேமன் ஆகியவற்றை மேற்கு ஆசிய நாடுகளாக வகைப்படுத்தியுள்ளன. 2015 ஆம் ஆண்டு இந்த வரையறைக்கு மாறாக ஐக்கிய நாடுகளின் தொழில்துறை மேம்பாட்டு அமைப்பு (யுனிடோ) புத்தகத்தில் தென்மேற்கு ஆசிய நாடுகளில் ஆர்மேனியா, அசர்பைஜான் என்பவற்றை உள்ளடக்கி இஸ்ரேல் மற்றும் துருக்கி ஆகியவற்றை நீக்கியது. ஆனால் ஐக்கிய நாடுகளின் புள்ளிவிபர பிரிவு  (யுஎன்எஸ்டி) ஈரானை தென்மேற்கு ஆசிய நாடுகளில் விலக்கி, துருக்கி, ஜார்ஜியா மற்றும் சைப்ரஸ் என்பவற்றை உள்ளடக்கியது. ஐக்கிய நாடுகளின் புவிசார் அரசியல் ஆர்மீனியா மற்றும் ஜார்ஜியா என்பவற்றை கிழக்கு ஐரோப்பிய குழுவிலும் சைப்ரஸ் மற்றும் கிழக்கு திரேசிய துருக்கியை தெற்கு ஐரோப்பாவிலும் வகைப்படுத்தியுள்ளது.
புவியியல்
தென்மேற்கு ஆசியா கிழக்கு ஐரோப்பாவின் தெற்கே அமைந்துள்ளது. இப்பகுதிகள் ஏஜியன் கடல், கருங்கடல், காஸ்பியன் கடல், பாரசீக வளைகுடா, அரேபிய கடல், செங்கடல் மற்றும் மத்தியதரைக்கடல் ஆகிய ஏழு பெரிய கடல்களால் சூழப்பட்டுள்ளது. மேலும் இப்பகுதி வடக்கே ஐரோப்பாவின் காகசஸ் மலைகளினாலும், தென்மேற்கே ஆபிரிக்காவின் சூயஸ் குறுநிலத்தாலும் பிரிக்கப்பட்டுள்ளது. தென்மேற்காசியாவின் கிழக்கு மத்திய ஆசியா மற்றும் தெற்காசியாவுடன் இணைந்துள்ளது. இயற்கையாகவே ஆசியாவில் இருந்து இப்பகுதி கிழக்கு ஈரானில் அமைந்துள்ள டாஸ்-இ காவிர் மற்றும் டாஸ் இ லூட் பாலைவனங்களால் ஒரளவு பிரிக்கப்படுகின்றது.
தென்மேற்கு ஆசிய நிலப்பரப்பில் ஆபிரிக்க, யூரேசிய மற்றும் அரேபிய ஆகிய மூன்று பெரிய புவியோட்டுக்குரிய தகடுகள் ஒன்றிணைகின்றன. புவியோட்டுக்குரிய தகடுகளுக்கு இடையிலான எல்லைகள் அசோரஸ்-ஜிப்ரால்டர் ரிட்ஜ், வட ஆபிரிக்கா, செங்கடல் மற்றும் ஈரான் வரை பரவியுள்ளன.
சனத்தொகை
2008 ஆம் ஆண்டு நிலவரப்படி தென்மேற்கு ஆசியாவின் சனத்தொகை 272 மில்லியனாக மதிப்பிடப்பட்டுள்ளது. சனத்தொகை 2030 ஆம் ஆண்டில் 370 மில்லியனை எட்டும் என்று மாடிசனால் கணிக்கப்பட்டுள்ளது. தென்மேற்கு ஆசியாவின் சனத்தொகை உலக சனத்தொகையில் சுமார் 4% வீதம் என மதிப்பிடப்பட்டுள்ளது. 20 ஆம் நூற்றாண்டின் தொடக்கத்தில் சுமார் 39 மில்லியனாக காணப்பட்டது. அந்த சமயத்தில் உலக சனத்தொகையில் சுமார் 2% வீதமாக இருந்தது. இப்பகுதியில் அதிக சனத்தொகை கொண்ட நாடுகள் துருக்கி மற்றும் ஈரான் என்பனவாகும். இந்நாடுகளில் சுமார் 79 மில்லியன் மக்கள் வசிக்கின்றனர். ஈராக் மற்றும் சவுதி அரேபியா ஆகிய நாடுகளில் தலா 33 மில்லியன் மக்கள் வாழ்கின்றனர்.
பொருளாதாரம்
தென்மேற்கு ஆசியா உயர் பொருளாதார வளர்ச்சியை கொண்டது. துருக்கி மிகப்பெரிய பொருளாதார வளர்ச்சி அடைந்துள்ளது. அதற்கு அடுத்தப்படியாக சவூதி அரேபியா மற்றும் ஈரான் என்பன காணப்படுகின்றன. இந்த பிராந்தியத்தில் பெற்றோலியம் பொருளாதாரத்தில் பெரும் பங்கு வகிக்கின்றது. இப்பகுதில் உலகின் அதிகளவு எண்ணெய் இருப்புக்களும், 40% வீதத்திற்கு மேற்பட்ட இயற்கை வாயு இருப்புக்களும் காணப்படுகின்றன.
மேற்கோள்கள்
பகுப்பு:ஆசியாவின் பகுதிகள்
தாழக்குடி ஸ்ரீமுப்பிடாரியம்மன் கோயில்
தாழக்குடி ஸ்ரீமுப்பிடாரியம்மன் கோயில் தமிழ்நாட்டில் கன்னியாகுமரி மாவட்டம், தாழக்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. கார்த்திகை மாதம் திருகார்த்திகை முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செயிண்ட் மேரீஸ் சாலை
செயிண்ட் மேரீஸ் சாலை சென்னை, மயிலாப்பூரில் உள்ள ஒரு முக்கிய சாலையாகும். இந்தச் சாலை "பார்க் ஷெரட்டன்" உணவகத்திலிருந்து துவங்கி, மந்தைவெளியிலுள்ள தேவநாதன் சாலை வரை செல்கின்றது. இந்தச் சாலையில் குடியிருக்கும் சில பிரபலங்கள் முன்னாள் தலைமத் தேர்தல் ஆணையர் சேசன், பொள்ளாச்சி சக்தி மகாலிங்கம், காலஞ்சென்ற நகைச்சுவை நடிகர் நாகேஷ் போன்றோர் அடங்குகிறார்கள். செயிண்ட் மேரீஸ் சாலையில் இருக்கும் மாநகராட்சி விளையாட்டு மைதானம் புகழ் பெற்றது. சென்னை-600028 என்ற தமிழ்த் திரைப்படம் இந்த மைதானத்தில் நடைபெற்ற காட்சிகளை நினவுகூறி எடுக்கப்பட்டது.
பகுப்பு:சென்னை சாலைகள்
சோ. குப்பம் ஊராட்சி
'''சோ. குப்பம் ஊராட்சி' (So. Kuppam Gram Panchayat''), தமிழ்நாட்டின் விழுப்புரம் மாவட்டத்தில் உள்ள செஞ்சி வட்டாரத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2850 ஆகும். இவர்களில் பெண்கள் 1433 பேரும் ஆண்கள் 1417 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிலிப் டன்க்லி
பிலிப் டன்க்லி  Philip Dunkley , பிறப்பு: மார்ச்சு 3 1951), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1981 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
பிலிப் டன்க்லி - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 3 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1951 பிறப்புகள் பகுப்பு:வாழும் நபர்கள்
காதல் படுத்தும் பாடு
காதல் படுத்தும் பாடு (Kathal Paduthum Padu) 1966 ஆம் ஆண்டு வெளிவந்த தமிழ்த் திரைப்படமாகும். கலைஞானம், ஜோசப் தலியாத் இயக்கத்தில் வெளிவந்த இத்திரைப்படத்தில் ஜெய்சங்கர், வாணிஸ்ரீ மற்றும் பலரும் நடித்துள்ளனர். இப்படத்திற்கு கலைஞானம் திரைக்கதை எழுதியுள்ளார்.
மேற்கோள்கள்
பகுப்பு:1966 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:டி. ஆர். பாப்பா இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:பண்டரிபாய் நடித்த தமிழ்த் திரைப்படங்கள்
அடி (யாப்பிலக்கணம், எழுத்தெண்ணிக்கை)
நாம் அடியெடுத்து நடந்து ஓர் இடத்தை அடைகிறோம். அதுபோலப் பாட்டு அடியெடுத்து நடந்து ஒரு பொருளைத் தரும். நாம் நடக்கும் தப்படிகள் நீண்டும் குறைந்தும் இருக்கும். அதுபோலப் பாட்டின் அடிகளும் இருக்கும்.
எழுத்தெண்ணிக்கை அளவுகோல்
தொல்காப்பியம் ஒவ்வோர் அடியிலும் உள்ள எழுத்துக்களின் எண்ணிக்கையை அடிப்படையாகக் கொண்டு அடிகளுக்குப் பெயர் சூட்டியுள்ளது. அவற்றை 17 வகையான நிலம் எனக் குறிப்பிடுகிறது.
குறளடி
குறளடி 4 முதல் 6 எழுத்துக்களைக் கொண்டது. எடுத்துக்காட்டுகள்: தேர்ந்து தேர்ந்து சார்ந்து சார்ந்து
நேர்ந்து வாமனை நினைமின்
சேர்ந்த வல்வினை தேய்ந்தக லும்மே குன்று கொண்டு நின்ற மாடு
பொன்ற வந்த மாரி
சென்று காத்த திறலடி தொழுமே ஆறு சூடி நீறு பூசி
ஏறும் ஏறும் இறைவனை
கூறு நெஞ்சே குறைவிலை நினக்கே
சிந்தடி
7 முதல் 9 எழுத்துக்கள் கொண்டது சிந்தடி. போது சாந்தம் பொற்ப வேந்தி
ஆதி நாதர் சேர்வோர்
சோதி வானம் துன்னு வாரே. தடந்தோள் நான்கின் ஒன்று கைம்மிகூம்
களிறுவளர் பெருங்கா டாயினும்
ஒளிபெரிது சிறந்தன் றளியவென் நெஞ்சே 9 எழுத்து அடி - கொங்குதேர் வாழ்க்கை அஞ்சிறைத் தும்பி
நேரடி
10 முதல் 14 எழுத்து அமைந்த அடி நேரடி
நெடிலடி
15 முதல் 17 எழுத்து அமைந்த அடி நெடிலடி
கழிநெடில் அடி
18 முதல் 20 எழுத்து அமைந்த அடிகளைக் கொண்டது கழிநெடிலடி.
சீர் எண்ணிக்கை அளவுகோல்
அமுதசாகரர் எனவும், அமிர்தசாகரர் எனவும் குறிப்பிடப்படும் ஆசிரியர் (காலம் 1070-1120) தமது யாப்பருங்கலம், யாப்பருங்கலக் காரிகை ஆகிய நூல்களில் ஒவ்வோர் அடியிலும் அமந்துள்ள சீர்களின் எண்ணிக்கையை அடிப்படையாகக் கொண்டு அடிகளுக்குப் பெயர் சூட்டியுள்ளார். இவரே தாம் முதலில் எழுதிய அமுதசாகரம் என்னும் யாப்பிலக்கண நூலில் தொல்காப்பியத்தை நெறியில் பாடல் அடி ஒவ்வொன்றிலும் உள்ள எழுத்துக்களின் அளவுகோலாகக் கொண்டு அடிகளுக்குப் பெயர் சூட்டியுள்ளார்.
அடிக்குறிப்பு
பகுப்பு:யாப்பிலக்கணம்
துஷ்மந்த சமீர
வலக்கை நடுத்தர-விரைவுப் பந்து வீச்சாளரான இவர் தனது முதலாவது ஒருநாள் போட்டியை நியூசிலாந்துக்கு எதிராக 2015 சனவரி 29 இல் விளையாடினார். தனது முதலாவது ஓவரில் ரோஸ் டெய்லரை ஆட்டமிழக்கச் செய்தார். 2015 பெப்ரவரி 7 அன்று 2015 துடுப்பாட்ட உலகக்கிண்ணப் பயிற்சியின் போது இலங்கை அணியின் தம்மிக பிரசாத் காயமடைந்ததை அடுத்து, அவருக்குப் பதிலாக துஷ்மந்த சமீரா இலங்கை அணியில் இணைத்துக் கொள்ளப்பட்டார்.
நீர்கொழும்பு மாரிசு ஸ்டெல்லா கல்லூரியில் கல்வி கற்ற இவர் உள்ளூரில் நோன்டிஸ்க்றிப்ட்சு அணியில் விளையாடுகிறார்.
வெளி இணைப்புகள்
பகுப்பு:1992 பிறப்புகள் பகுப்பு:வாழும் நபர்கள் பகுப்பு:இலங்கைத் துடுப்பாட்டக்காரர்கள் பகுப்பு:கொழும்பு மாவட்ட நபர்கள்
ஸ்டெயினர் நீள்வட்டம்
வடிவவியலில் ஒரு முக்கோணத்தின் ஸ்டெயினர் நீள்வட்டம் அல்லது ஸ்டெயினர் சுற்றுநீள்வட்டம் (Steiner ellipse, Steiner circumellipse) என்பது அம்முக்கோணத்தின் உச்சிப்புள்ளிகள் வழியே வரையப்படும் தனித்த நீள்வட்டமாகும். இது முக்கோணத்தின் வெளிப்புறத்தில் அமைகிறது. இந்நீள்வட்டம் ஒரு சுற்றுக்கூம்புவெட்டாகும். இதன் மையம் முக்கோணத்தின் நடுக்கோட்டுச்சந்தியுடன் ஒன்றுபடும். ஒரு முக்கோணத்தின் சுற்றுவட்டமும் அம்முக்கோணத்திற்கு ஒரு சுற்றுக்கூம்பு வெட்டாகும். ஆனால் சமபக்க முக்கோணம் தவிர்த்த பிற முக்கோணங்களுக்கு சுற்றுவட்டத்தின் மையம் முக்கோணத்தின் நடுக்கோட்டுச்சந்தியில் அமைவதில்லை.
ஸ்டெயினர் நீள்வட்டத்தின் பரப்பளவு முக்கோணத்தின் பரப்பளவைப்போல மடங்காகும். எனவே ஸ்டெயினர் நீள்வட்டத்தின் பரப்பளவு ஸ்டெயினர் உள்நீள்வட்டத்தின் பரப்பளவைப்போல நான்கு மடங்காக உள்ளது. முக்கோணத்தின் சுற்றுநீள்வட்டங்களிலேயே ஸ்டெயினர் நீள்வட்டம்தான் குறைந்தபட்ச பரப்பளவு கொண்டதாகும்.
முந்நேரியல் சமன்பாடு
ஸ்டெயினர் நீள்வட்டத்தின் முந்நேரியல் சமன்பாடு :
அச்சுக்களும் குவியங்களும்
ஸ்டெயினர் நீள்வட்டத்தின் அரைநெட்டச்சு, அரைச்சிற்றச்சு நீளங்கள் :
இதில்,
இந்நீள்வட்டத்தின் குவியங்கள் ”பைக்கார்ட் புள்ளிகள்” (Bickart points) என அழைக்கப்படுகின்றன.
மேற்கோள்கள்
பகுப்பு:முக்கோணங்கள் பகுப்பு:கூம்பு வெட்டுகள்
க. வாசுதேவன்
'''க. வாசுதேவன்''' ஒரு புகலிட பிரான்சியத் தமிழ் எழுத்தாளர், மொழிபெயர்ப்பாளர், கவிஞர் ஆவார். இலங்கையைப் பிறப்பிடமாகக் கொண்ட இவர் பிரான்சில் சில பத்து ஆண்டுகள் வாழ்ந்து வருகிறார். நவீன பிரஞ்சு இலக்கியம் தொடர்பாக பிரான்ஸ் பல்கலைக்கழகங்களில் கற்றவர்.
படைப்புகள்
பகுப்பு:பிரான்சியத் தமிழ் எழுத்தாளர்கள் பகுப்பு:பிரெஞ்சு-தமிழ் மொழிபெயர்ப்பாளர்கள்
மரபு
மரபு அல்லது பாரம்பரியம் (Heredity) எனப்படுவது பெற்றோர்கள் அல்லது முன்னோர்களிலிருந்து, சந்ததிகளுக்கு இயல்புகள் கடத்தப்படும் செயல்முறையாகும். சந்ததியின் உயிரணு அல்லது உயிரினம் உருவாகும்போதே, பெற்றோர் உயிரணு அல்லது உயிரினத்தில் இருந்து இயல்புகளைப் பெற்றுக் கொள்வது இந்த செயல் முறையினாலேயே ஆகும். இந்த பாரம்பரிய செயல்முறையின்போது, இயற்கையாகவும், சூழல் தாக்கத்தினாலும் உயிரினங்களில் வேறுபாடுகளும் தோன்றுவதனால், அவற்றில் புதிய இயல்புகள் உருவாகி புதிய இனங்களும் தோன்றும்.
உயிரியலில் பாரம்பரியம் பற்றிய கல்வி மரபியல் எனப்படும்.
வரலாறு
பாரம்பரிய இயல்புகள் சந்ததிகளூடாகக் கடத்தப்படும்போது, உயிரினங்கள் தமது வாழ்வைத் தக்க வைத்துக் கொள்ளும் நோக்கில் அவற்றில் ஏற்படக்கூடிய மரபியல் வேறுபாடு (genetic variation) களாலும், அவற்றில் நிகழும் இயற்கைத் தேர்வு செயல்முறையாலும், உயிரினங்களில் கூர்ப்பு நிகழ்வதை தனது படிவளர்ச்சிக் கொள்கை மூலம் சார்ள்ஸ் டார்வின் விளக்கினார். ஆனாலும் அவர் 1859 ஆம் ஆண்டில் தனது படிவளர்ச்சிக் கொள்கை பற்றி அறிவித்தபோது பாரம்பரிய இயல்புகள் கடத்தப்படுவதற்கான பொறிமுறைகளை அறிந்திருக்கவில்லை.
பின்னாளில், 1865 ஆம் ஆண்டில், கிரிகோர் மெண்டல் என்பவர் தனது தோட்டத்தில் வளர்ந்த பட்டாணித் தாவரத்தில் செய்த சில எளிய ஆய்வுகள் மூலம் இந்த பொறிமுறைகளை விளக்க முற்பட்டார். ஆனால், அவரின் கண்டுபிடிப்புக்களும் உடனடியாக ஏற்றுக் கொள்ளப்படவில்லை. பின்னர் 1901 ஆம் ஆண்டில் அவரது ஆய்வுமுடிவுகள் மீண்டும் கண்டுபிடிக்கப்பட்டு ஏற்றுக்கொள்ளப்பட்டது. இந்த மரபுப் பண்புகள் சில குறிப்பிட்ட விதிகளுக்கமையவே அடுத்த சந்ததிக்கு கடத்தப்படுகின்றன என கிரிகோர் மெண்டல் கூறினார். அந்த விதிகள் பின்னாளில் மெண்டலின் விதிகள் எனப் பெயரிடப்பட்டு அழைக்கப்படுகிறது. ஆனாலும், அவரின் ஆய்வு முடிவுகள் பண்புசார் (qualitative) வேறுபாடுகள் போன்ற பெரிய வேறுபாடுகளையே விளக்குவதாகக் கருதப்பட்டது. 1918 இல் Ronald A.Fisher என்பவர் வெளியிட்ட ஆய்வு முடிவுகள் அளவுசார் (quantitative) வேறுபாடுகளையும் விளக்கியது.
1800 ஆம் ஆண்டுகளில், சில அறிவியலாளர்கள், நுண்ணோக்கிகள் மூலம் நிறப்புரிகளைக் (chromosomes) கண்டறிந்தனர். 1880 ஆம் ஆண்டிலே ஆரம்பித்த சில பரிசோதனைகள் மூலம், Theodor Boveri நிறப்புரிகளுக்கும், பாரம்பரிய இயல்புகளுக்கும் இருக்கக்கூடிய தொடர்பு பற்றி கூறினார். கிரிகோர் மெண்டல் தனது முடிவுகளை விளக்குகையில், உயிரியல் வேறுபாடுகளைப் பாரம்பரிய முறையில் கடத்தும் அலகுகள் உயிரணுக்களில் இருப்பதைக் குறிப்பிட்டிருந்தார். பின்னாளில் அந்த அலகுகளுக்கு மரபணு (gene) எனப் பெயரிடப்பட்டது. கிரிகோர் மெண்டலின் ஆய்வு முடிவுகள் 1901 ஆம் ஆண்டில் மீளாய்வுக்கு உட்படுத்தப்பட்ட பின்னர், அதனை அடிப்படையாகக் கொண்டு, Theodor Boveri நிறப்புரிகளுக்கும், பாரம்பரிய இயல்புகளுக்குமிடையிலான தொடர்பை விளக்க முற்பட்டார். அதன் பின்னர், பல அறிவியலாளர்களின் ஆய்வுகள் மூலம், நிறப்புரிகளில் உள்ள மரபணுக்களே பாரம்பரிய இயல்புகளுக்குக் காரணம் என்றும், குறிப்பிட்ட இயல்பைக் கட்டுப்படுத்தும் மரபணுக்கள், குறிப்பிட்ட நிறப்புரிகளில், நிலையான இடங்களைக் (மரபணு இருக்கை) கொண்டிருக்கிறதென்றும், ஒரு குறிப்பிட்ட மரபணுவில் வெவ்வேறு வடிவங்கள் (எதிருருக்கள்) இருக்கிறதென்றும், மரபணுக்களிலுள்ள டி.என்.ஏ ஒழுங்குபடுத்தப்படும் முறையினால் ஏற்படும் குறியாக்க வரிசைகளில் (coding sequence) உள்ள வேறுபாடுகளே உயிரினத்தின் இயல்புகளில் வேறுபாடுகளைக் கொண்டு வருகின்றதென்றும் அறியப்பட்டது.
வெளி இணைப்புகள்
பகுப்பு:மரபியல்
பூமழை பொழியுது
பூமழை பொழியுது (Poo Mazhai Pozhiyuthu) என்பது 1987 ஆம் ஆண்டய தமிழ் காதல் நாடக திரைப்படம் ஆகும். வி. அழகப்பன் எழுதி இயக்கிய இப்படத்தில் விசயகாந்து, நதியா ஆகியோர் முக்கிய கதாபாத்திரங்களில் நடிக்க, ராஜீவ், செந்தில், சுரேஷ் ஆகியோர் துணை வேடங்களில் நடித்துள்ளனர். படத்திற்கான இசையை ராகுல் தேவ் பர்மன் மேற்கொண்டார். இந்த வெளிவந்து சராசரியாக வசூல் ஈட்டியது.
கதை
சிங்கப்பூரில் குடியேறிய ஒரு நபர் (ராஜீவ்) தனது சொந்த கிராமத்திற்கு வருகிறார். அவரது அத்தை குடும்ப பிணைப்பை பலப்படுத்த முயற்சிக்கிறார். அதன் ஒரு பகுதியாக ராஜீவின் தங்கையை (நதியா) தனது மகனுக்கு (விசயகாந்து) மணம்முடிக்க விரும்புகிறார். ராஜீவிடம் இந்த யோசனையைக் கூறுகிறார். ராஜீவ் அந்த யோசனையை நிராகரித்து அத்தையை அவமதிக்கிறார். விஜயகாந்த் நதியாவை திருமணம் செய்து கொள்வதாக சபதம் செய்தார். இது ஒருபோதும் நடக்காது என்று ராஜீவ் சபதம் செய்கிறார்.
சிங்கப்பூருக்கு நதியாவைக் காண விஜயகாந்த் செல்கிறார். அவருடன் பேச விரும்பாத நதியா முதலில் அவரை தனது காரில் தட்டிச் செல்ல முயற்சிக்கிறார். பின்னர் அவரை தனது மோட்டார் படகு சாகசத்தில் மூழ்கடிக்க முயற்சிக்கிறார். ஆனால் இறுதியில் மன மாற்றத்திற்கு ஆளாகி அவர் ஊட்ட சாப்பிடும் அளவுக்கு நெருக்கமாகிறார். ஆனால் மீண்டும் ஏற்படும் தவறான புரிதல்கள் இருவர் உறவை சீர்குலைக்கின்றன. மீண்டும் உறவு சரியாகும் போது ராஜீவ் தனது நயவஞ்சக தந்திரங்களில் இன்னொருவரை கருவியாக்கி (சுரேஷ்) விளையாடுகிறார்.
தயாரிப்பு
இப்படம் முதன்மையாக சிங்கப்பூரிலும், ஜப்பானிலும் படமாக்கப்பட்டது.
வரவேற்பு
இந்தியன் எக்சுபிரசில் 20, பிப்ரவரி, 1987 அன்று எழுதிய என். கிருஷ்ணசாமி படம் குறித்து "pretty run-of-the-mill stuff" என்று குறிப்பிட்டார். இருப்பினும் அவர் இசை, படம்பிடிக்கப்பட்ட இடங்கள், ஒளிப்பதிவு போன்றவற்றைப் பாராட்டினார்.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:1987 தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:செந்தில் நடித்த திரைப்படங்கள்
என்.ரி.எப்.எசு
என்.ரி.எப்.எசு அல்லது (என்.டி.எப்.எசு) என்பது, விண்டோஸ் NTயின் கோப்பமைப்பு. இதில் விண்டோஸ் 2000, விண்டோஸ் XP, விண்டோஸ் சர்வர் 2003, விண்டோஸ் சர்வர் 2008, விண்டோஸ் விஸ்டா மற்றும் விண்டோஸ் 7 ஆகிய பிந்தைய பதிப்புகளும் அடங்கும்.
NTFS, மைக்ரோசாஃப்டின் விண்டோஸ் இயங்கு தளங்களுக்கு விரும்பத்தக்க கோப்பு அமைப்பாக முன்னேறி FAT கோப்பு அமைப்பின் இடத்தைப் பிடித்திருக்கிறது. மெட்டாடேட்டாவுக்கான மேம்படுத்தப்பட்ட ஆதரவு மற்றும் செயல்பாடு, நம்பகத்தன்மை மற்றும் வட்டு இட பயன்பாட்டினை மேம்படுத்துவதற்கு, முன்னேற்றமடைந்த தரவு கட்டுமானங்களைப் பயன்படுத்துதல் மற்றும் பாதுகாப்பு அணுக்கக் கட்டுப்பாடு பட்டியல்கள் (ACL) மற்றும் ஜர்னலிங் கோப்பமைப்பு போன்ற கூடுதல் விரிவாக்கம் எனப் பல்வேறு மேம்பாடுகளை FAT மற்றும் HPFS (உயர் செயல்பாட்டுக் கோப்பு அமைப்பு)களைக் காட்டிலும் NTFS பல்வெறு மேம்பாடுகளைக் கொண்டிருக்கிறது.
வரலாறு
1980 ஆம் ஆண்டுகளின் மத்தியில், மைக்ரோசாஃப்ட் மற்றும் ஐபிஎம் அடுத்த தலைமுறை விரிவிளக்க இயங்குதள அமைப்பை உருவாக்குவதற்காக ஒரு கூட்டுச் செயல்திட்டத்தை ஏற்படுத்தின. அந்த செயல்முறைத்திட்டத்தின் விளைவு தான் OS/2, ஆனால் இறுதியில் மைக்ரோசாஃப்ட் மற்றும் ஐபிஎம் பல முக்கிய விஷயங்களில் முரண்பட்டுப் பிரிந்துவிட்டன. OS/2 தொடர்ந்து, ஐபிஎம்மின் செயல்முறைத் திட்டமாகவே இருந்தது. மைக்ரோசாஃப்ட், விண்டோஸ் NT இல் பணி செய்யத் துவங்கிவிட்டது. OS/2 கோப்பமைப்பான HPFS பல முக்கிய அம்சங்களைக் கொண்டிருந்தது. மைக்ரோசாஃப்ட் தங்கள் புதிய இயங்குதள அமைப்பை உருவாக்கியபோது, அவர்கள் NTFS க்காக இந்தக் கருத்துப் படிவங்களில் பலவற்றைப் பெற்றுக்கொண்டனர். அநேகமாக இந்தப் பொது மரபின் விளைவாகத்தான் HPFS மற்றும் NTFS ஒரே வட்டுப் பிரிவினை அடையாள வகைக் குறியீடு (07)ஐப் பகிர்ந்துகொள்கிறார்கள். ஒரு அடையாளத்தைப் பகிர்ந்துகொள்வது வழக்கத்திற்கு மாறானது, ஏனெனில் பல குறியீடுகள் கிடைத்துக்கொண்டிருந்தது, மேலும் பெரும் கோப்பமைப்புகள் தங்களுக்கேயான ஒரு குறியீட்டைக் கொண்டிருக்கின்றன. FAT ஒன்பதுக்கும் மேற்பட்டதைக் கொண்டிருக்கிறது (FAT12, FAT16, FAT32, முதலான ஒவ்வொன்றுக்கும் ஒன்று இருக்கிறது). பார்ட்டிஷன் வகை 07 இல் இருக்கும் கோப்பமைப்புகளை அடையாளங்காணும் அல்கோரிதம்கள் கூடுதல் சரிபார்த்தலை நிகழ்த்தவேண்டும். NTFS தன்னுடைய சில கலை வடிவங்களை VMS ஆல் பயன்படுத்தப்படும் கோப்புகள்-11க்கு கடமைப்பட்டிருப்பதும் தெளிவாகிறது. இதில் ஆச்சரியப்படுவதற்கு ஒன்றுமில்லை ஏனெனில் டேவ் கட்லர்தான் VMS மற்றும் விண்டோஸ் NT இரண்டுக்குமான முக்கிய வழிகாட்டியாக இருந்திருக்கிறார்.
பதிப்புகள்
NTFS, ஐந்து வெளியிடப்பட்ட பதிப்புகளைக் கொண்டிருக்கிறது:
V1.0 மற்றும் V1.1 (மற்றும் புதியது) இணக்கமுடையதல்ல: அதாவது, NT 3.5x ஆல் எழுதப்படும் வால்யூம்கள் NT 3.1 ஆல் படிக்கமுடியாது, அதற்கு, NT 3.5x சிடியில் இருக்கும் ஒரு புதுப்பித்தல் NT 3.1 க்குப் பொருத்தவேண்டும், இது FAT நீள கோப்பு பெயர் ஆதரவினையும் கூட சேர்த்துக்கொள்கிறது. V1.2 ஸ்ட்ரீம்ஸ் எனப்படும் அழுத்தப்பட்ட கோப்புகள், ACL-ஆதார பாதுகாப்பு முதலானவைகளை ஆதரிக்கிறது. V3.0 வட்டு ஒதுக்கீடல்கள், என்க்ரிப்ஷன், அடர்த்தியற்றக் கோப்புகள், ரிபார்ஸ் பாய்ண்ட்கள், புதுப்பிக்கப்பட்ட வரிசை எண் (USN) ஜர்னலிங், நீட்டிக்கப்பட்ட கோப்புரை மற்றும் அதன் கோப்புகள் சேர்த்துள்ளது, மேலும் ஒரே பாதுகாப்பு அமைவுகளைப் பயன்படுத்தும் பல்வேறு கோப்புகள் ஒரே டிஸ்க்ரிப்டர்களை பகிர்ந்து கொள்வதற்காகப் பாதுகாப்பு டிஸ்க்ரிப்டர்களை மாற்றியமைத்துள்ளது. V3.1 மாஸ்டர் ஃபைல் டேபில் (MFT) என்ட்ரிகளை சுற்றிவளைத்து MFT பதிவு எண்ணுடன் (சேதமடைந்த MFT கோப்புகளை மீட்டெடுப்பதற்குப் பயன்படும்) விரிவுபடுத்தியது.
விண்டோஸ் விஸ்டா நடவடிக்கைக்குரிய NTFS, NTFS சிம்பாலிக் லிங்க்குகள், பார்டிஷன் சுருக்குதல் மற்றும் சுய-சிகிச்சை செயல்பாடுகளை அறிமுகப்படுத்தியது, இந்த அம்சங்கள் கோப்பு அமைப்புக்கு அல்லாமல் இயங்குதள அமைப்பில் கூடுதல் செயல்பாட்டுக்கே அதிகம் கடமைப்பட்டிருக்கிறது.
சிறப்பம்சங்கள்
NTFS v3.0 தன்னுடைய முந்தையவகைளைக் காட்டிலும் பல புதிய சிறப்பம்சங்களை உள்ளடக்கியுள்ளது: அரிதாயுள்ள கோப்பு ஆதரவு, வட்டு பயன்பாட்டு ஒதுக்கீடல்கள், ரிபார்ஸ் முனைகள், பகிர்ந்தளிக்கப்பட்ட லிங்க் ட்ராகிங் மற்றும் கோப்பு-நிலை என்க்ரிப்டன், என்க்ரிப்டிங் கோப்பு அமைப்பு (EFS) என்றும் அறியப்படுவது.
யூஎஸ்என் ஜர்னல்
யூஎஸ்என் ஜர்னல் என்பது ஒரு அமைப்பு நிர்வாக அம்சம், இது வால்யூமில் இருக்கும் எல்லா கோப்புகள், ஸ்ட்ரீம்ஸ் மற்றும் டைரக்டரிகளிலும் ஏற்படும் மாற்றங்கள் மற்றும் அவற்றின் பல்வேறு தனிவியல்புகள் மற்றும் பாதுகாப்பு அமைவுகளைப் பதிவு செய்கிறது.
இது NTFS இன் மிக முக்கியமான செயல்பாடு (FAT/FAT32 வழங்காத ஒரு சிறப்பம்சம்), அமைப்பு திடீரென்று நொடிந்துவிட்டால் அதன் உள்ளுக்குள்ளான கடின தரவுக்கட்டமைப்புகள் (குறிப்பாக வால்யூம் ஒதுக்கீட்டு பிட்மேப் அல்லது டீஃப்ராக்மெண்டேஷன் API களால் நிகழ்த்தப்படும் தரவு நகர்வுகள், MFT பதிவுகள் மற்றும் தனியியல்பு பட்டியல்களில் பாதுகாக்கப்படும் சில நிலையற்ற நீள் தனியியல்புகளின் நகர்வுகள் போன்று MFT பதிவுகளில் மாற்றியமைத்தல்கள், அல்லது பகிர்ந்தளிக்கப்பட்ட பாதுகாப்பு டெஸ்க்ரிப்டர்களில் அல்லது வால்யூமில் ஒப்படைக்கப்பட்ட இறுதி யூஎஸ்என் நடவடிக்கை சேமிக்கப்படும் பூட் செக்டார்கள் மற்றும் அவற்றின் உள் பிம்பங்களுக்கான புதுப்பித்தல்கள்) மற்றும் இன்டிசெஸ்கள் (டைரக்டரிகள் மற்றும் பாதுகாப்பு டிஸ்க்ரிப்டர்களுக்கு) தொடர்ந்து நிலைபேறுடன் இருப்பதை உறுதிப்படுத்துவதற்கும் மீண்டும் வால்யூம் மௌண்ட் செய்யப்படும்போது இந்த முக்கியமான தரவுக் கட்டுமானங்களின் ஒப்படைக்கப்படாத மாற்றங்களை எளிதாக திரும்பக்கொண்டுவருவதற்கு அனுமதிக்கிறது.
விண்டோசின் பிந்தைய பதிப்புகளில், காபி-ஆன்-ரைட் சிமான்டிக்சுடன் அமைப்புக் கோப்பின் VSS நிழல் நகல்கள் அல்லது ட்ரான்ஸாக்ஷனல் NTFS ஐ நடைமுறைப்படுத்துதல் மற்றும் பகிர்ந்தளிக்கப்பட்ட கோப்பமைப்புகள் (கீழே பார்க்கவும்) போன்ற NTFS கோப்பமைப்பில் இதர பாகங்களின் மீதான இதர பரிவர்த்தனை இயக்கங்களின் நிலையைக் கண்டறிவதற்காக யூஎஸ்என் ஜர்னல் அது முதல் நீட்டிக்கப்பட்டிருக்கிறது.
கடின இணைப்புகள் மற்றும் சுருக்கக் கோப்புப்பெயர்கள்
விண்டோஸ் NT யின் POSIX உபஅமைப்பை ஆதரிப்பதற்காக துவக்கத்தில் சேர்க்கப்பட்ட கடின இணைப்புகள் டைரக்டரி சந்திப்புகளை ஒத்திருக்கிறது, ஆனால் டைரக்டரிகளுக்குப் பதிலாக கோப்புகளுக்குப் பயன்படுத்தப்படுகிறது. கடின இணைப்புகள் அதே வால்யூமில் இருக்கும் கோப்புகளுக்கு மட்டுமே பொருந்தச் செய்யமுடியும், ஏனெனில் கோப்பின் MFT பதிவில் ஒரு கூடுதல் கோப்புப்பெயர் பதிவு சேர்க்கப்படுகிறது. தனி டைரக்டரி என்ட்ரிகளைக் கொண்டிராதவைகளுக்குக் கூடுதல் கோப்புப்பெயர் பதிவுகளாக சிறு (8.3) கோப்புப் பெயர்களும் கூட நடைமுறைப்படுத்தப்படுகிறது.
ஆல்டர்நேட் டேட்டா ஸ்ட்ரீம்ஸ் (ADS)
மாற்றுத் தரவு ஸ்ட்ரீம்கள், கோப்புப்பெயர் வடிவம் "filename:streamname" (எ-டு: "text.txt:extrastream") ஐப் பயன்படுத்தி ஒரு கோப்புப்பெயருடன் தொடர்பு படுத்துவதற்கு ஒன்றுக்கு மேற்பட்ட தரவு ஸ்ட்ரீமை அனுமதிக்கிறது. மாற்று ஸ்ட்ரீம்கள் விண்டோஸ் எக்ஸ்ப்ளோரரில் பட்டியலிடப்படவில்லை, மேலும் அவற்றின் அளவும் கோப்பு அளவில் சேர்க்கப்படவில்லை. ஒரு கோப்பின் முக்கிய ஸ்ட்ரீம் மட்டுமே அது ஒரு வலைப்பின்னல் பகிர்வு அல்லது FAT ஃபார்மெட் செய்த யூஎஸ்பி ட்ரைவில் நகலெடுக்கப்படும்போது, மின்னஞ்சலில் சேர்க்கப்படும்போது அல்லது ஒரு இணையதளத்தில் பதிவேற்றம் செய்யப்படும்போது சேமிக்கப்படுகிறது. இதன் விளைவாக, முக்கியத் தரவுக்கு மாற்று ஸ்ட்ரீம்களை பயன்படுத்துவதில் சிக்கல்களை ஏற்படுத்தும்.
தன்னுடைய குறியீட்டை மறைப்பதற்கு மால்வேர் மாற்று தரவு ஸ்ட்ரீம்களைப் பயன்படுத்தியுள்ளது; சில மால்வேர் ஸ்கேனர்கள் மற்றும் இதர சிறப்புக் கருவிகள் இப்போது மாற்று ஸ்ட்ரீம்களில் தரவுகளைச் சரிபார்க்கிறது.
வெளிப்புற தளங்களிலிருந்தும் பதிவிறக்கப்பட்ட கோப்புகளைக் குறியிடுவதற்கு இன்டர்நெட் எக்ஸ்ப்ளோர்க்குள்ளே (இப்போது மற்ற இதர உலவிகளிலும் கூட) மிகச் சிறிய ADS களும் கூட சேர்க்கப்படுகிறது: அவற்றை உள்ளுக்குள்ளே இயக்குவது பாதுகாப்பற்றதாக இருக்கலாம் மற்றும் அவற்றைத் திறப்பதற்கு முன்னர் லோக்கல் ஷெல்லுக்குப் பயனரிடமிருந்து உறுதியளிப்பு தேவைப்படலாம். இந்த உறுதியளிப்பு டயலாக் இனிமேற்கொண்டு வேண்டாமென்று பயனர் குறிப்பிடும்போது, பதிவிறக்கம் செய்யப்பட்ட கோப்புகளுக்கான MFT என்ட்ரியிலிருந்து இந்த ADS முற்றிலும் நீக்கப்படுகிறது.
மீடியா கோப்புகளின் செயல்திறமிக்க தரவு பொருளடக்கத்தை மாற்றியமைக்காமலேயே (MPEG மற்றும் OGG கொள்கலன் போன்ற மீடியா கோப்பு வடிவங்களால் ஆதரிக்கப்படும்போது எம்பெட்டெட் டாக்குளைப் பயன்படுத்தி), சேகரிப்புகளை ஒழுங்கமைக்கும் விதமாக, சில மீடியா ப்ளேயர்களும் கூட, விருப்பப்படியான மெட்டாடேட்டாக்களை மீடியா கோப்புகளாக சேமித்துவைப்பதற்காக ADS ஐப் பயன்படுத்த முயற்சித்திருக்கின்றன; இந்த மெட்டாடேட்டாக்கள் விண்டோஸ் எக்ஸ்ப்ளோரரில் கூடுதல் தகவல் பத்தியாகக் காட்சிப்படுத்தப்படலாம், அவற்றை வகைப்படுத்தக்கூடிய ஒரு பதிவுசெய்யப்பட்ட விண்டோஸ் ஷெல் விரிவாக்கத்தின் உதவியால் அவ்வாறு செய்யலாம், ஆனால் பெரும்பாலான மீடியா ப்ளேயர்கள் இத்தகையத் தகவல்களைச் சேகரிப்பதற்காக ADS க்குப் பதிலாக தங்களுடையதே ஆன தனிப்பட்ட தரவுதளத்தைப் பயன்படுத்தவே விரும்புகின்றன (ஏனெனில் தனிப்பட்ட ஒரு-பயனர் பாதுகாப்பு அமைவுடன் நிர்வகிக்கப்படுவதற்கு மற்றும் பயனர் விருப்பத்திற்கேற்ப அவற்றின் மதிப்பீடுகள் விவரிக்கப்படுவதற்கு பதிலாக இந்தக் கோப்புகளைப் பயன்படுத்தும் எல்லோருக்கும் ADS காட்சித்தருவதே இதற்கு முக்கியக் காரணம்).
அடர்த்தியற்றக் கோப்புகள்
அடர்த்தியற்ற தரவு தொகுப்புகளைக் கொண்டிருக்கும் கோப்புகளே அடர்த்தியற்றக் கோப்புகளாகும், இவற்றின் தரவுகள் பெரும்பாலும் பூஜ்யங்களால் நிரப்பப்பட்டிருக்கும். உதாரணத்திற்கு, தரவுத்தளப் பயன்பாடுகள் சில நேரங்களில் அடர்த்தியற்றக் கோப்புகளைப் பயன்படுத்துகின்றன. இக்காரணங்களால், வெறுமையான (பூஜ்யம்) தரவுகளின் பகுதிகளைக் குறிப்பிடுமாறு ஒரு பயன்பாட்டை அனுமதிப்பதன் மூலம் அடர்த்தியற்றக் கோப்புகளைத் திறனுடன் சேமிப்பதற்கான ஆதரவை மைக்ரோசாஃப்ட் நடைமுறைப்படுத்தியுள்ளது. அடர்த்தியற்றக் கோப்புகளைப் படிக்கும் ஒரு பயன்பாடு, அதைச் சாதாரண முறையில் படிக்கிறது, கோப்பு ஆஃப்செட்டை ஆதாரமாகக் கொண்டு என்ன தரவு திருப்பி அனுப்பப்படவேண்டும் என்று கோப்பு அமைப்பு கணிக்கிறது. சுருக்கப்பட்டக் கோப்புகள் போலல்லாமல், ஒதுக்கீட்டு வரையரைகளை முடிவு செய்யும்போது அடர்த்தியற்றக் கோப்புகளின் அசல் அளவு கணக்கில் எடுத்துக்கொள்ளப்படுவதில்லை.
கோப்புச் சுருக்கம்
LZ77 அல்கோரிதமின் திரிபுருவைப் பயன்படுத்தி NTFS ஆல் கோப்புகளைச் தரவுச் சுருக்கம் செய்ய முடியும் (பிரபல ஜிப் கோப்பு வடிவத்திலும் பயன்படுத்தப்படுகிறது). சுருக்கப்பட்ட கோப்புகளுக்கான ரீட்-ரைட் அணுக்கம் வெளிப்படையாக இருந்தபோதிலும், சர்வர் அமைப்புகள் மற்றும்/அல்லது ரோமிங் சுயவிவரங்களைக் கொண்டிருக்கும் வலைக்கட்டமைப்பு பகிர்வுகளில் சுருக்குவதைத் தவிர்க்குமாறு மைக்ரோசாஃப்ட் பரிந்துரைக்கிறது, ஏனெனில் இவை செயலியில் அதிகமான பளுவை ஏற்றுகிறது.
வால்யூம் ஷாடோ காபி
வால்யூம் ஷாடோ காபி சர்வீஸ் (VSS) கோப்புகள் மற்றும் கோப்புறைகளின் வரலாற்றுக்குரிய பதிப்புகளை NTFS வால்யூம்களில் வைத்திருக்கிறது, இதை பழைய, புதிய-ஒன்றின்மேல் ஒன்று எழுதப்பட்ட தரவிலிருந்து நிழல் நகலாக (காபி-ஆன்-ரைட்) நகலெடுப்பதன் மூலம் செய்கிறது. முந்தையப் பதிப்பிற்கு திரும்புவதற்குப் பயனர் கோரிக்கை வைத்தவுடன் பழைய கோப்புத் தரவு புதியதன் மீது இடப்படுகிறது. இது கோப்பு அமைப்பினால் தற்சமயம் பயன்படுத்தப்படும் கோப்புகளைக் காப்பகப்படுத்துவதற்குக் கூட தரவு பத்திரப்படுத்தும் நிரல்களை அனுமதிக்கிறது. மிக அதிகமாக ஏற்றப்பட்டுள்ள அமைப்புகளுக்கு, ஒரு தனி வட்டில் நிழல் நகல் வால்யூமை அமைக்க மைக்ரோசாஃப்ட் பரிந்துரைக்கிறது. அமைப்பு திடீரென்று நொடிந்துவிடும் நேரங்களில், உறுதியான மீட்டமைப்பினை உறுதிசெய்வதற்கு, லோக்கல் நடவடிக்கைகளைக் குறியிடவும் NTFS வால்யூம் மீண்டும் மௌண்ட் செய்யப்படும்போது, அமைப்பு மீண்டும் துவங்கியபிறகு அமைப்பு கோப்புக்கான ஒப்படைக்கப்பட்ட மாற்றங்கள் செயல்திறனுடன் மீட்டெடுக்கப்பட்டதை அல்லது புதிய பதிப்பு மாற்றியமைக்கப்பட்ட கோப்பை மூடுவதற்கு முன்னர், உண்மையான ஒப்படைப்பு முழுவதுமாக பதிவு செய்யப்படாமல் இருந்தால் பழைய பதிப்பிற்கே மீண்டும் பாதுகாப்பாகத் திரும்பிவிடுவதை உறுதிசெய்யவும் USN ஜர்னலையும் VSS பயன்படுத்துகிறது. இருந்தாலும், ஒரு நடவடிக்கை ஒருங்கிணைப்பாளரை பயன்படுத்தும்போது தவிர, இந்த VSS நிழல்கள் பல்வகை கோப்புகள் அல்லது வால்யூம்களில் உலகளாவிய ஒருங்கிணைப்பைக் கொண்டிருக்கவில்லை (கீழே பார்க்கவும்). பேக்அப் இயக்கங்களின்போது பழைய பதிப்புகள் தொடர்ந்து அணுக்கம்பெறுவதை உறுதிசெய்வதற்கு அவற்றைப் பயன்படுத்தலாம், இது அந்த பேக்அப்களிலிருந்து நிலையான அமைப்பு பிம்பங்களைப் பெறுவதற்கானது.
டிரான்சாக்ஷனல் NTFS
விண்டோஸ் விஸ்டாவைப் பொறுத்தவரையில், கோப்புகளுக்கான மாற்றங்களை ஒன்றாக்கி ஒரு நடவடிக்கையாக	ஒன்றுகூட்டுவதற்குப் பயன்பாடுகள் டிரான்சாக்ஷனல் NTFS ஐப் பயன்படுத்தலாம். இந்த நடவடிக்கை எல்லா மாற்றங்களும் நிகழ்வதை ஒஅல்லது எதுவும் நிகழாமல் இருப்பதற்கான உத்தரவாதத்தை அளிக்கிறது, மேலும் நடவடிக்கைக்கு வெளியில் இருக்கும் பயன்பாடுகள், பொறுப்பேற்றுக்கொள்ளப்பட்ட குறிப்பிட்ட பொழுதுவரை மாற்றங்களைப் பார்க்காமல் இருப்பதற்கு உத்திரவாதமளிக்கிறது.
அது வால்யூம் நிழல் நகல்கள் (காபி-ஆன்-ரைட்) பயன்படுத்திய அதே தொழில்நுட்பங்களைப் பயன்படுத்தி, ஒன்றின் மேல் ஒன்று எழுதப்பட்ட தரவு பாதுகாப்பாக மீண்டும் திரும்புவதையும், இன்னமும் பொறுப்பேற்கப்படாத நடவடிக்கைகளைக் குறியிடுவதற்கு UFS ஜர்னலிங் லாக் அல்லது முன்னரே பொறுப்பேற்கப்பட்டவை இன்னமும் முழுமையாக பொருந்தப்படாமல் இருப்பவைகளையும் (ஒரு பங்கேற்பாளரால் பொறுப்பேற்கப்பட்டபோது அமைப்புக்கு நிலைகுலைவு ஏற்படும்போது) உறுதிசெய்கிறது.
எனினும், ஒரு நடவடிக்கை-செயல்படுத்தப்பட்ட கோப்பமைப்பில், காபி-ஆன்-ரைட் செமான்டிக்சுடன் நிரந்தரமாக குறியிடப்பட்ட மற்றும் தங்களுடையதே ஆன லோக்கல் நடவடிக்கைக்குள் பூரணமாக மாற்றியமைக்கப்பட்ட வெறும் அமைப்புக் கோப்புகளைக் காட்டிலும், நடவடிக்கை பொறுப்பேற்கப்படாத வரையில், எந்த வகையான பார்ட்டிஷனுக்கும் தேவைப்படும் இதர எல்லா கோப்புகளுக்கும் இது தற்காலிகமாகப் பயன்படுத்தப்படலாம்.
எனினும், செயலுறமிக்க பின்திரும்பல்களை அனுமதிக்கவும், பல பங்கேற்பாளர்களால் பயன்படுத்தப்படுவதற்கு சாத்தியப்படும் கோப்பு அமைப்புகளில் ஃப்ராக்மென்டேஷன் உருவாவதைத் தடுக்கவும், காபி-ஆன்-ரைட் தொழில்திறன் மாற்றியமைக்கப்பட்டுள்ளது: பழைய தரவு உடனடியாக ஓவர்ரைட் செய்யப்படாமல் அது இருக்கும் இடத்திலேயே வைக்கப்படும் (பெரும்பாலும் தன்னுடையதே ஆன நடவடிக்கையில் நிலையான படித்தல்களுக்காக யாரோ ஒருவரால் அது தற்போது லாக் செய்யப்பட்டிருக்கும்போது); அவ்வாறு இருந்தால், பொறுப்பேற்காத புதிய தரவு மட்டுமே ஒரு தற்காலிக நிழலில் வைக்கப்படும் (காபி-ஆன்-ரைட் பழைய தரவுக்கு மாறாய்) இது, நடவடிக்கையை ரைட்டரால் பொறுப்பேற்கப்படும்போது வழக்கமான VSS காபி-ஆன்-ரைட் பயன்படுத்தி இறுதியாகச் செயல்படுத்தப்படும். அத்துடன் புதிய தரவுக்கான இந்த தற்காலிக நிழல்கள், தங்களுடையதே ஆன பொறுப்பேற்காத தரவுகளைக் கொண்டிருக்கும் பங்கேற்கும் செயல்பாடுகளால் மட்டுமே காணக்கூடியது, ஒரு வட்டில் உடனடியாக எழுதப்படும் என்ற கட்டாயம் இல்லை, ஆனால் நினைவகத்தில் வெறுமனே பராமரிக்கப்படும் அல்லது பிந்தைய பொறுப்புகளுக்குப் பண்டமாற்று செய்யப்படும். ட்ரான்சாக்ஷன் NTFS நடவடிக்கைகளை வெறும் லோக்கல் NTFS வால்யூம்களுக்கு மட்டுமே கட்டுப்படுத்துவதில்லை, ஆனால் தனி வால்யூம்களில் பாதுகாக்கப்படும் தரவு, லோக்கல் ரெஜிஸ்ட்ரி அல்லது SQL தரவுத்தளங்கள் அல்லது அமைப்புச் சேவைகள் அல்லது ரிமோட் சேவைகளின் தற்போதைய நிலைகள் போன்று இதர இடங்களில் இருக்கும் ட்ரான்சாக்ஷனல் தரவு அல்லது இயக்கங்களையும் அது உள்ளடக்கியிருக்கிறது.
இந்த நடவடிக்கைகள் ஒரு வலைபின்னல்-மூலம் ஒருங்கிணைக்கப்பட்டு எல்லா பங்கேற்பாளர்களும் ஒரு குறிப்பிட்ட சேவையான Distributed Transactions Coordinator (DTC) ஐப் பயன்படுத்தி, எல்லா பங்கேற்பாளர்களும் ஒரே பொறுப்பேற்பு நிலையைப் பெறுவதையும், எந்தவொரு பங்கேற்பாளராலும் மதிப்பபீடளிக்கப்பட்ட மாற்றங்களைச் சேர்ப்பிக்கவும் உறுதிசெய்கிறது (அப்போதுதான் மற்றவர்கள் பழைய தரவுக்கான தங்கள் லோக்கல் கேச்சிகளை வெறுமையாக்கவும் அல்லது நடைமுறையில் இருக்கும் தங்கள் பொறுப்பேற்காத மாற்றங்களைத் திரும்பப்பெறச் செய்வார்கள்). டிரான்சாக்ஷனல் NTFS, உதாரணத்திற்கு வலைபின்னல்-மூலம் நிலையான பகிர்ந்தளிக்கப்பட்ட கோப்பமைப்புகளின், அவற்றின் லோக்கல் லைவ் அல்லது ஆஃப்லைன் கேச்சிகள் உட்பட, உருவாக்கத்தை அனுமதிக்கிறது.
என்க்ரிப்டிங் ஃபைல் சிஸ்டம் (EFS)
ஒரு NTFS வால்யூமின் எந்தக் கோப்பு அல்லது கோப்புரைக்கும் என்க்ரிப்டிங் கோப்பு அமைப்பு உறுதியான மற்றும் பயனர்-வெளிப்படை என்க்ரிப்ஷனை வழங்குகிறது. EFS சேவை, மைக்ரோசாஃப்டின் CryptoAPI மற்றும் EFS ஃபைல் சிஸ்டம் ரன்-டைம் லைப்ரரி (FSRTL) ஆகியவற்றின் இணைவுடன் EFS பணிபுரிகிறது. பெரும் சிம்மெட்ரிக் கீயினால் (ஃபைல் என்க்ரிப்ஷன் கீ அல்லது FEK என்றும் அறியப்படுகிறது) ஒரு கோப்பை என்க்ரிப்ட் செய்வதன் மூலம் EFS பணிபுரிகிறது, ஒரு அசிமெட்ரிக் கீ சிப்பெர் பயன்படுத்தவதைக் காட்டிலும் அதிக அளவிலான தரவுகளை என்க்ரிப்ட் மற்றும் டிக்ரிப்ட் செய்யக் குறைந்த அளவு நேரத்தையே எடுத்துக்கொள்வதால் அது பயன்படுத்தப்படுகிறது. கோப்பை மறை குறியீட்டகமாகப் பயன்படுத்தப்பட்ட சிம்மெட்ரிக் கீயானது பின்னர் ஒரு பொது கீயால் என்க்ரிப்ட் செய்யப்படுகிறது, இது கோப்பை என்க்ரிப்ட் செய்த பயனருடன் தொடர்புடையது, மேலும் இந்த என்க்ரிப்ட் செய்யப்பட்டத் தரவு, என்க்ரிப்ட் செய்யப்பட்டக் கோப்பின் ஒரு மாற்றுத் தரவு ஸ்ட்ரீமில் பாதுகாக்கப்படுகிறது. கோப்பை டிக்ரிப்ட் செய்வதற்கு, கோப்பு அமைப்புப் பயனரின் தனிப்பட்ட கீயைப் பயன்படுத்தி கோப்பு ஹெட்டரில் பாதுகாக்கப்பட்டிருக்கும் சிம்மெட்ரிக் கீயை டிக்ரிப்ட் செய்கிறது. பின்னர் அது கோப்பை டிக்ரிப்ட் செய்வதற்கு சிம்மெட்ரிக் கீயைப் பயன்படுத்துகிறது. இது கோப்பு அமைப்பு நிலையில் செய்யப்படுவதால், பயனருக்கு வெளிப்படையாகத் தெரிகிறது. அத்துடன் பயனர் தங்கள் கீக்கான அணுக்கத்தை தொலைத்துவிட நேர்ந்தால், ஒரு மீட்டமைக்கும் ஏஜெண்ட் தேவைப்பட்டால் இப்போதும் கோப்பினை அணுகும் வகையில், EFS அமைப்பில் கூடுதல் டிக்ரிப்ஷன் கீகளுக்கான ஆதரவு கட்டமைக்கப்பட்டுள்ளது. NTFS-வழங்கிய என்க்ரிப்ஷன் மற்றும் சுருக்கமானது பரஸ்பரம் தனித்தன்மையிலானது-NTFS ஐ ஒன்றுக்குப் பயன்படுத்தலாம், மற்றொன்றுக்கு மூன்றாம் தரப்புக் கருவியாகப் பயன்படுத்தலாம்.
விண்டோசின் பேசிக், ஹோம் மற்றும் மீடியா சென்டர் பதிப்புகளில் EFS இன் ஆதரவு கிடைக்கப்பெறுவதில்லை, மேலும் விண்டோசின் ப்ரொஃபெஷனல், அல்டிமேட் மற்றும் சர்வர் பதிப்புகளை நிறுவிய பின்னர் ஆக்டிவேட் செய்யப்படவேண்டும் அல்லது விண்டோஸ் டொமெய்ன்களுக்குள் இருக்கும் என்டர்ப்ரைஸ் டிப்ளாய்மெண்ட் கருவிகளைப் பயன்படுத்தவேண்டும்.
ஒதுக்கீடுகள்
வட்டு ஒதுக்கீடுகள் NTFS v3 இல் அறிமுகப்படுத்தப்பட்டது.NTFS ஐ ஆதரிக்கும் விண்டோஸ் பதிப்பில் இயங்கும் ஒரு கணினியின் நிர்வாகிக்கு, பயனர்கள் பயன்படுத்தக்கூடிய வட்டு இடத்தில் ஒரு துவக்கத்தை ஏற்படுத்த இவை அனுமதிக்கிறது. ஒவ்வொரு பயனரும் எவ்வளவு வட்டு இடத்தை பயன்படுத்துகிறார்கள் என்ற விவரங்களை நிர்வாகிகள் கண்காணிக்கவும் இது அனுமதிக்கிறது. வட்டு இடத்தின் எந்த குறிப்பிட்ட நிலைவரைக்கும் எச்சரிக்கையைப் பெறுவதற்கு முன்னர் ஒரு பயனர் பயன்படுத்தலாம் என நிர்வாகி குறிப்பிடலாம், அதற்குப் பின்னர் பயனர்கள் தங்களுடைய அதிகபட்ச இடத்தைத் தொட்டவுடன் அவர்களுக்கான அணுக்கத்தை மறுக்கலாம். வட்டு ஒதுக்கீடல்கள் NTFS களின் வெளிப்படையான கோப்பு-சுருக்கத்தை, அவை செயல்படுத்தப்பட்டிருந்தால், கணக்கில் எடுத்துக்கொள்ளாது.காலி இடத்தின் அளவை வினவும் பயன்பாடுகள் கூட அவற்றுக்கான ஒதுக்கீடுகள் பொருந்தச் செய்துள்ள பயனருக்கு காலி இட அளவை விட்டுவிடச் செய்யும்.
விண்டோசின் பேசிக், ஹோம் மற்றும் மீடியா சென்டர் பதிப்புகளில் வட்டு ஒதுக்கீடுகளின் ஆதரவு கிடைக்கப்பெறுவதில்லை, மேலும் விண்டோசின் ப்ரொஃபெஷனல், அல்டிமேட் மற்றும் சர்வர் பதிப்புகளை நிறுவிய பின்னர் ஆக்டிவேட் செய்யப்படவேண்டும் அல்லது விண்டோஸ் டொமெய்ன்களுக்குள் இருக்கும் என்டர்ப்ரைஸ் டிப்ளாய்மெண்ட் கருவிகளைப் பயன்படுத்தவேண்டும்.
ரிபார்ஸ் பாய்ண்ட்ஸ்
இந்த அம்சம் NTFS v3 இல் அறிமுகப்படுத்தப்பட்டது.ஒரு கோப்பு அல்லது டைரக்டரியின் பயனர் இட பண்புகளில் ஒரு ரிபார்ஸ் டாகைத் தொடர்புபடுத்துவதன் மூலம் பயன்படுத்தப்படுகிறது.பொருள் மேலாண்மை (விண்டோஸ் NT லைன் எக்சிக்யூடிவ் பார்க்கவும்) ஒரு கோப்பமைப்புப் பெயர் தேடும் ஆய்வை செய்யும்போது ஒரு எதிர்ஆய்வு பண்பு எதிர்கொண்டால், விண்டோஸ் 2000 இல் ஏற்றப்பட்டிருக்கும் ஒவ்வொரு கோப்பு அமைப்பு வடிகட்டி இயக்கியும் பயனர் கட்டுப்படுத்திய ரிபார்ஸ் தரவை அனுப்பி அதனால் பெயர் நோக்கை ரிபார்ஸ் செய்ய அதற்குத் தெரியும்.ஒவ்வொரு வடிகட்டி இயக்கியும் ரிபார்ஸ் தரவைப் பரிசோதித்து, அவை ரிபார்ஸ் பாய்ண்டுக்குத் தொடர்புடையதுதானா என்று சரிபார்க்கிறது, மேலும் அந்த வடிகட்டி இயக்கி ஒரு பொருத்தத்தை முடிவுசெய்தால் அது கோப்பு அமைப்பு அழைப்பை இடைமறித்து அதன் சிறப்பு செயல்பாட்டுத்தன்மையை நிறைவேற்றுகிறது.வால்யூம் மௌண்ட் பாய்ண்ட்கள், டைரக்டரி சந்திப்புகள், ஹைரார்கிகல் சேமிப்பக நிர்வாகம், நேடிவ் ஸ்ட்ரக்சர்ட் ஸ்டோரேஜ், ஒற்றை நிகழ்வு சேமிப்பகம் மற்றும் அடையாளக்குறியீட்டு இணைப்புகளை நடைமுறைப்படுத்த ரிபார்ஸ் பாய்ண்டுகள் பயன்படுத்தப்படுகின்றன.
வால்யூம் மௌண்ட் பாய்ண்ட்கள்
யூனிக்ஸின் மௌண்ட் பாய்ண்ட்கள் போலவே, மற்றொரு கோப்பு அமைப்பின் ரூட் ஒரு டைரக்டரியில் இணைக்கப்பட்டுள்ளது.NTFS இல், ஒவ்வொன்றுக்கும் தனிப்பட்ட ட்ரைவ் எழுத்துகள் (<tt>C:</tt> அல்லது <tt>D:</tt> போன்று) தேவைப்படாமலேயே கூடுதல் கோப்பு அமைப்புகளை மௌண்ட் செய்ய அனுமதிக்கிறது.
மற்றொரு வால்யூமில் ஏற்கெனவே இருக்கும் டைரக்டரியின் மீது வால்யூம் மௌண்ட் செய்யப்பட்டவுடன், அந்த டைரக்டரியின் முன்னரே பட்டியலிடப்பட்ட பொருளடக்கங்கள் மறைந்துவிடும் மற்றும் மௌண்ட் செய்யப்பட்ட ரூட் டைரக்டரியின் பொருளடக்கங்களால் மாற்றியிடப்படும்.மௌண்ட் செய்யப்பட்ட வால்யூமுக்கு இப்போதும் தனதே ஆன ஒரு ட்ரைவ் எழுத்து தனியாக ஒதுக்கப்படக்கூடும்.வால்யூம்கள் பரஸ்பரம் ஒன்றன் மீது மற்றொன்று மௌண்ட் செய்ய கோப்பு அமைப்பு அனுமதிக்காது.வால்யூம் மௌண்ட் பாய்ண்ட்கள் தொடர்ந்திருக்கவும் (அமைப்பு ரீபூட் ஆன பிறகு தானாகவே ரீமௌண்ட் ஆவது) அல்லது இல்லாதிருக்கவும் செய்யலாம்.
மௌண்டட் வால்யூம்கள் NTFS அல்லாது வேறு இதரக் கோப்பு அமைப்புகளைப் பயன்படுத்தலாம், குறிப்பாக அவை ரிமோட் பகிர்வு டைரக்டரிகளாகவும் இருக்கலாம், ஒருவேளை அதனுடையதேயான பாதுகாப்பு அமைப்புகள் மற்றும் ரிமோட் கோப்பமைப்பு கொள்கைக்கு ஏற்ப அணுக்க உரிமையை ரீமேப்பிங்க் செய்யப்பட்டவையாகவும் இருக்கலாம்.
டைரக்டரி சந்திப்புகள்
வால்யூம் மௌண்ட் பாய்ண்ட்கள் போலவே, எனினும் டைரக்டரி சந்திப்புகள் இதர வால்யூம்களுக்குப் பதிலாகக் கோப்பு அமைப்புகளின் இதர டைரக்டரிகளைக் குறிப்பிடுகிறது.உதாரணத்திற்கு, டைரக்டரி  ஒரு டைரக்டரி சந்திப்புப் பண்புடன் க்கு இணைப்பு கொண்டிருக்கக்கூடிய இது ஒரு பயனர்-முறைமைப் பயன்பாட்டினால் அணுகப்படும்போது தானாகவே   டைரக்டரிக்குக் குறிப்பிடுகிறது. இந்தச் செயல்பாடு கருத்தியல் ரீதியாக யூனிக்ஸ் இல் இருக்கும் டைரக்டரிகளின் உருமாதிரியான இணைப்புகளைப் போலவே இருக்கிறது, ஆனால் NTFS இன் இலக்கு எப்போது மற்றொரு டைரக்டரியாக இருக்கவேண்டும் (வழமையான யூனிக்ஸ் கோப்பு அமைப்புகள் அடையாள இணைப்பின் இலக்கு எந்த வகையான கோப்பாகவும் இருக்க அனுமதிக்கிறது) மற்றும் ஒரு கடின இணைப்பின் செமாண்டிக்குகளைக் கொண்டிருக்கவேண்டும் (அதாவது அவைகள் உருவாக்கப்படும்போது அவை உடனடியாக தீர்க்கப்படக்கூடியவைகளாக இருக்கவேண்டும்).
டைரக்டரி இணைப்புகள் (இவற்றைக் கட்டளை <tt>MKLINK /J junctionName targetDirectory</tt> மூலம் உருவாக்கலாம் மற்றும் <tt>RMDIR junctionName</tt> கன்சோல் ப்ராம்ப்டிலிருந்து நீக்கலாம்) தொடர்ந்து இருக்கக்கூடியதும் சர்வர் பக்கமிருந்து தீர்க்கப்படக்கூடியதுமாகும், இவை முதன்மை வால்யூம் மௌண்ட் செய்யப்பட்டிருக்கும் லோக்கல் அமைப்பு அல்லது டொமைனின் அதே பாதுகாப்புச் செயற்களத்தைப் பகிர்ந்துகொள்வதால் சாத்தியமாகிறது, மேலும் இலக்கு டைரக்டரியின் பொருளடக்கத்தைப் போலவே தன்னுடைய பொருளடக்கத்திற்கும் அதே பாதுகாப்பு அமைவுகளைக் கொண்டிருக்கிறது; எனினும் சந்திப்புக்கென்றே வரையறுக்கப்பெற்ற பாதுகாப்பு அமைவுகள் இருக்கும்.டைரக்டரி சந்திப்பு இணைப்புகளைத் துண்டிப்பதால் இலக்கு டைரக்டரியில் இருக்கும் கோப்புகளை நீக்காது.
குறிப்பு: முந்தைய விண்டோஸ் பதிப்புகளுடன் ஒத்திசைவதற்கு சில டைரக்டரி சந்திப்புகள் முன்னிருப்பாக விண்டோஸ் விஸ்டாவில் நிறுவப்படுகின்றன, சிஸ்டம் ட்ரைவின் ரூட் டைரக்டரியில் <tt>Documents and Settings</tt>போன்றவை, இவை அதே வால்யூமின் ரூட் டைரக்டரியின் <tt>Users</tt> பிசிகல் டைரக்டரிக்கு இணைக்கிறது.எனினும் அவை முன்னிருப்பாக மறைக்கப்பட்டிருக்கிறது, மற்றும் அவற்றின் பாதுகாப்பு அமைவுகள், லோக்கல் உள்கட்டமைக்கப்பட்ட அமைப்புப் பயனர் அல்லது லோக்கல் நிர்வாகிகள் குழுவைத் தவிர (இரு பயனர் கணக்குகளும் அமைப்பு மென்பொருள் நிறுவிகளால் பயன்படுத்தப்படுகிறது) ஷெல்லுக்குள்ளிலிருந்து அல்லது பெரும்பாலான பயன்பாடுகளிலிருந்து விண்டோஸ் எக்ஸ்ப்ளோரர் திறப்பதை மறுக்கும்படியாக அமைக்கப்படும்.அநேகமாக பயனர்கள் இணைந்த டைரக்டரிகளில் வெளிப்படையாகக் காணப்படுகின்ற டூப்ளிகேட் கோப்புகளைக் கண்டறிந்து அதைத் தவறாக நீக்குவதைத் தடுப்பதற்காகவே இந்தக் கூடுதல் பாதுகாப்புக் கட்டுப்பாடு செய்யப்பட்டிருக்கிறது, ஏனெனில் டைரக்டரி சந்திப்புகளின் செமான்டிக்குகள் கடின இணைப்புகளைப் போன்றது அல்ல: குறிப்பு எண்ணிக்கை இலக்கு பொருளடக்கத்தில் பயன்படுத்தப்படுவதில்லை மேலும் அவை குறிப்பிடப்பட்ட கொள்களன் மீதும் பயன்படுத்தப்படுவதில்லை.